# Rabairac

Rabairac (o Rebairac) (en francés Ribérac) es una comuna d'Occitània, que se tròba en Perigòrd (Dordonha e region de Novela Aquitània, ancianament d'Aquitània). La fòrma occitana Ribairac (Ribeira, Ribeirac en nòrma mistralenca), que s'auvís daus uns còps, es influençada per lo francés.
Lo nom de la comuna vendriá dau domeni agricòla d’un galloroman nommat Riparius, es a dire "lo que resta rasís la ribiera". Son equivalent occitan donet Ribairés, enquera atestat coma nom de familha. Veire toponimia.

## Geografia

La vila es bastida sus la riba mança de Drona.

## Toponimia
### Rabairac

La prononciacion es [rɒbɛj’ra]. Las fòrmas ancianas son Castellum Ribairac au segle X, Ribeirac en 1180, Arribeyrac au segle XIII, Ribeyrac au segle XVIII. Rabairac vendriá, segon Dauzat e Rostaing, dau latin riparia, « rebiera, ribiera, fons d'una vau », emb lo sufixe -acum [latinizacion dau sufixe gallic -ācon]; segon lo site de las comunas de Dordonha, dau nom « galloroman » d'òme Riparius, emb lo sufixe -acum; Chantal Tanet e Tristan Hordé balançan entre riparia e un nom « galloroman » d'òme, Rabirius, emb influéncia posteriora de ribièra.

### La Faia (nom supausat) o Faia

Lo nom es atestat Ecclesia de Faya au segle XIII. Faia vòu dire « bòsc de faus (fajas, faians, faiards, faiòus) ». Fau ven dau latin fagus.

## Istòria

L'anciana comuna de Faia ['fajɒ] (en francés Faye) fuguet estachada a Rabairac en 1793. En 1851, una partida de la comuna de Ribairac fuguet desmembrada per formar la novela comuna de Sent Martin de Rabairac.

## Administracion

Tiera daus meras a la sega :
| Periòde | Periòde | Identitat | Etiqueta | Qualitat |
| julhet de 2020 | 2026 | Nicolas Platon | PS - lista de mança | foncionari territoriau |
| abriu de 2014 | 2020 | Patrice Favard | UMP, LR, puei divers drecha | foncionari territoriau |
| març de 2001 | 2014 | Remi Terrienne | PS | retirat de foncionari de las finanças, president de la CC dau Rabairagués (2008-2013) e de de la CC dau País Rabairagués (genier-abriu de 2014) |
| març de 1971 | 2001 | Bernard Cazeau | PS | metge, senator |
| 1962 | 1971 | Henri Crassat | | |
| octobre de 1947 | 1962 (mòrt en foncions) | Jules Brunet | | |
| | 1947 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 4015, totala: 4273 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 3 643 | - | - |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 3 607 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 3 636 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 3 725 | 3 787 | 3 984 | 3 832 | 4 118 | 4 000 | 4 107 | 4 123 | 4 125 4 339 |
| 2009 | 2010 |
| 4 106 4 323 | 4 090 4 341 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Personalitats ligadas a la comuna

* Arnaut Daniel, un daus trobadors mai coneguts, nasquèt en Rabairac a l'entorn de 1150; lo liceu de la vila pòrta son nom.
* Jean-Pierre Escalettes, ancian president de la Federacion Francesa de Fotbòl, fuguet un professor d'anglés en Rabairac.

## Veire tanben

* Comunas de Dordonha

## Ligams externes

* Rabairac sus lo site de l'Insee
* Plan de Rabairac sus Mapquest

## Nòtas

* ↑ https://web.archive.org/web/20090829110803/http://www.geocities.com/toponimiaoccitana/24.html
* ↑ Frederic Mistral, Lo Tresaur dau Felibritge, segle XIX.
* 1 2 https://web.archive.org/web/20160811041515/http://communes-oc.cg24.fr/cantons/riberac/RIBERAC.htm
* 1 2 Chantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, p. 284, 285
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 558, a Ravières
* ↑ Vicomte de Gourgues, Dictionnaire topographique du Département de la Dordogne https://gallica.bnf.fr/ark:/12148/bpt6k39292s/f211.item.texteImage
* ↑ Chantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, p. 175, a Hautefaye
* Portau de Perigòrd